

ประกาศเทศบาลตำบลหนองบัวตะเกียด

เรื่อง สอบราคาจ้าง โครงการก่อสร้าง

เทศบาลตำบลหนองบัวตะเกียด อำเภอด่านขุนทด จังหวัดนครราชสีมา

...............................

 ด้วยเทศบาลตำบลหนองบัวตะเกียดมีความประสงค์จะสอบราคาจ้างดังรายละเอียดดังต่อไปนี้

 ๑. โครงการก่อสร้างถนนคอนกรีตเสริมเหล็ก บ้านโนนระเวียง หมู่ที่ ๘ ขนาดกว้าง ๔.๐๐ เมตร ยาว ๑๔๐ เมตร หนา ๐.๑๕ เมตร หรือมีพื้นที่คอนกรีตไม่น้อยกว่า ๕๖๐ ตารางเมตร วางท่อ คสล.Ø ๐.๓๐ เมตร จำนวน ๔ ท่อน พร้อมติดตั้งป้ายโครงการ ๑ ป้าย รายละเอียดตามปริมาณงานและแบบแปลนเทศบาลตำบลหนองบัวตะเกียดกำหนด งบประมาณ ๒๙๐,๐๐๐.- บาท (สองแสนเก้าหมื่นบาทถ้วน) เอกสารสอบราคาเลขที่ ๑๒/๒๕๕๕

 ๒. โครงการก่อสร้างถนนหินคลุก บ้านใหม่โนนระเวียง หมู่ที่ ๑๑ ผิวจราจร กว้าง ๔.๐๐ เมตร ยาว ๗๐๐ เมตร หนาเฉลี่ย ๐.๑๐ เมตร ปริมาตรหินคลุกไม่น้อยกว่า ๒๘๐ ลบ.ม. และปรับเกรดบดอัดทับแน่น พร้อมติดตั้งป้ายโครงการ ๑ ป้าย รายละเอียดตามปริมาณงานแบบแปลนเทศบาลตำบลหนองบัวตะเกียดกำหนด งบประมาณ ๑๔๘,๐๐๐.- บาท (หนึ่งแสนสี่หมื่นแปดพันบาทถ้วน) เอกสารสอบราคาเลขที่ ๑๓/๒๕๕๕

ผู้มีสิทธิเสนอราคาจะต้องมีคุณสมบัติดังนี้

 ๑. ผู้เสนอราคาต้องเป็นผู้ที่มีอาชีพรับจ้างทำงานที่สอบราคาดังกล่าว

๒. มีผลงานก่อสร้างประเภทเดียวกัน ในวงเงินไม่น้อยกว่า ๔๐%

๓. ไม่เป็นผู้ที่ถูกระบุชื่อไว้ในบัญชีราชชื่อผู้ทิ้งงานของทางราชการหรือของหน่วยการบริหารราชการส่วนท้องถิ่นและได้แจ้งเวียนชื่อไว้แล้ว

 ๔. ไม่เป็นผู้ได้รับสิทธิหรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิความคุ้มกันเช่นกัน

๕. เป็นผู้ที่ผ่านการคัดเลือกผู้มีคุณสมบัติเบื้องต้นในการจ้างของเทศบาลตำบลหนองบัวตะเกียด

๖. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าสอบราคาให้แก่เทศบาลตำบลหนองบัวตะเกียด ณ วันที่ประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

กำหนดยื่นซองสอบราคา ในวันที่ ๑๖ – ๓๐ สิงหาคม ๒๕๕๕ ณ. งานพัสดุและทรัพย์สิน กองคลัง เทศบาลตำบลหนองบัวตะเกียด ระหว่างเวลา ๐๘.๓๐ – ๑๕.๐๐ น. และในวันที่ ๒๐ สิงหาคม ๒๕๕๕ ณ. ศูนย์ข้อมูลข่าวสารการซื้อการจ้างขององค์กรปกครองส่วนท้องถิ่นระดับอำเภอด่านขุนทด (ชั้น ๒) ตั้งแต่เวลา ๐๘.๓๐ – ๑๕.๐๐ น.

กำหนดเปิดซองใบเสนอราคา ในวันที่ ๓๑ สิงหาคม ๒๕๕๕ ตั้งแต่เวลา ๑๐.๓๐ น. เป็นต้นไป ณ. ศูนย์ข้อมูลข่าวสารการซื้อการจ้างขององค์กรปกครองส่วนท้องถิ่นระดับอำเภอด่านขุนทด

ผู้สนใจติดต่อขอรับ/ซื้อเอกสารสอบราคาเลขที่ ๑๒ ชุดละ ๑,๕๐๐.- บาท เอกสารสอบราคาเลขที่ ๑๓ ชุดละ ๑,๐๐๐ บาท ได้ที่งานพัสดุและทรัพย์สิน กองคลังเทศบาลตำบลหนองบัวตะเกียด ระหว่างวันที่ ๑๖ – ๓๐ สิงหาคม ๒๕๕๕ หรือสอบถามได้ที่หมายเลขโทรศัพท์ ๐-๔๔๒๔-๙๐๘๑ และที่เว็บไซด์ของเทศบาล ที่ www. Nongbuatakiat.go.th

ประกาศ ณ วันที่ ๑๖ เดือนสิงหาคม พ.ศ. ๒๕๕๕

(นายวุฒิพงษ์ ชนะเกียรติ)

นายกเทศมนตรีตำบลหนองบัวตะเกียด